Den samlede præmiesum til spillerne i [[herresingle]] androg [[Britisk pund|£]] 18.165.000 (ekskl. [[per diem]]), hvilket var en stigning på 11,3 % i forhold til [[Wimbledon-mesterskabet i herresingle 2022|året før]] og på 17,4 % i forhold til [[Wimbledon-mesterskaberne 2019|2019]], som var det seneste mesterskab, der blev afviklet under ordinære forhold uden tilpasninger på grund af [[COVID-19-pandemien]].<ref>[https://www.wimbledon.com/pdf/The_Championships_2023_Prize%20Money.pdf Wimbledon - 2023 Prize Money] {{en sprog}}</ref> Vinderen og den tabende finalist modtog [[Britisk pund|£]] 2.350.000 hhv. [[Britisk pund|£]] 1.175.000, hvilket bragte præmierne i disse to kategorier tilbage på samme niveau som før [[COVID-19-pandemien|pandemien]]. Fordelingen mellem taberne i de respektive runder havde lige som de foregående [[år]] fokus på størst stigninger til spillerne, der tabte i de tidlige runder. Således var præmierne i kvalifikationsturneringen i gennemsnit steget med 14,5 % i forhold til [[Wimbledon-mesterskaberne 2022|året før]], mens taberne i første runde af hovedturneringen oplevede en stigning på 10 %.<ref>[https://www.wimbledon.com/en_GB/news/articles/2023-06-14/wimbledon_offers_record_prize_money_for_championships_2023.html Wimbledon - ''Wimbledon Offers Record Prize Money for Championships 2023'' (14. juni 2023)] {{en sprog}}</ref>
Sport